# КОМИ РЕСПУБЛИКАЛӦН

# **ОЛАНПАС**

**“Коми Республикаса канму эмбурӧн веськӧдлӧм да вӧдитчӧм йылысь” Коми Республикаса Оланпас****ӧ вежсьӧмъяс пыртӧм йылысь**

## Примитӧма Коми Республикаса

## Каналан Сӧветӧн 2018 вося кӧч тӧлысь 20 лунӧ

**1 статья.** Пыртны “Коми Республикаса канму эмбурӧн веськӧдлӧм да вӧдитчӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2001, 3 № ,1575 ст.; 2002, 2 №,1882 ст.; 2003, 4 №, 2469 ст.; 2004, 4 №, 3089 ст.; 9 №, 3445 ст.; 2006, 9 №, 4556 ст.; 2007, 6 №, 4836 ст.; 12 №, 5340 ст.; 2008, 9 №, 401 ст.; 2009, 33 №, 618 ст.; 2010, 44 №, 1025 ст.; 2011, 50 №, 1475 ст.; 2012, 12 №, 282 ст.; 2013, 11 №, 223 ст.; 41 №, 793 ст.; 2014, 17 №, 312 ст.; 33 №, 665 ст.; 2016, 4 №, 43 ст.; 10 №, 108 ст.; 2017, 5 №, 84 ст.; 21 №, 357 ст.) татшӧм вежсьӧмъяс:

1. 6 статьяын:

1) 2 юкӧнӧ содтыны татшӧм сюрӧса “г1” пункт:

“г) примитӧ уджйӧзаӧс - Коми Республикаса канму ӧтувъя предприятиеӧс Россия Федерацияса оланпастэчасӧн, а сідзжӧ тайӧ Оланпасӧн урчитӧм пӧрадокын банкротӧн шуӧм йылысь уджйӧзасянь шыӧдчӧмӧн арбитражнӧй ёрдӧ шыӧдчӧм йылысь помшуӧм;”;

2) 3 юкӧнӧ содтыны татшӧм сюрӧса “а1” пункт:

“а1) случайясын, кутшӧмъясӧс урчитӧма “Мынтысьны вермытӧмлун (банкротство) йылысь” Федеральнӧй оланпаслӧн 9 статьяса 1 пунктлӧн мӧд, витӧд – кӧкъямысӧд абзацъясӧн, да пӧрадокын, кутшӧмӧс урчитӧма тайӧ Оланпасӧн, пыртӧны канму эмбурӧн веськӧдлӧм серти органӧ уджйӧзаӧс - Коми Республикаса канму ӧтувъя предприятиеӧс, код серти збыльмӧдӧны организационно-методическӧя веськӧдлӧмсӧ да сылысь удж координируйтӧмсӧ, банкротӧн шуӧм йылысь уджйӧзасянь шыӧдчӧмӧн арбитражнӧй ёрдӧ шыӧдчӧм йылысь помшуӧмсӧ примитӧмын коланлун йылысь вӧзйӧмъяс;”.

2. 13 статьяӧ содтыны татшӧм сюрӧса 4 юкӧн:

“4. Олӧмӧ пӧртысь власьт органъяс, кодъяслы сетӧны веськӧдлӧм серти лӧсялана юкӧнъясын (сфераясын) Коми Республикаса канму ӧтувъя предприятиеяслӧн уджӧн организационно-методическӧя веськӧдлӧмсӧ да налысь удж координируйтӧмсӧ, случайясын, кутшӧмъясӧс урчитӧма “Мынтысьны вермытӧмлун (банкротство) йылысь” Федеральнӧй оланпаслӧн 9 статьяса 1 пунктлӧн мӧд, витӧд – кӧкъямысӧд абзацъясӧн, “Мынтысьны вермытӧмлун (банкротство) йылысь” Федеральнӧй оланпаслӧн 9 статьяса 2 пунктӧн урчитӧм кадколаст колян лунсянь 5 календарнӧй лун чӧжӧн, пыртӧны канму эмбурӧн веськӧдлӧм серти органӧ уджйӧзаӧс - Коми Республикаса канму ӧтувъя предприятиеӧс банкротӧн шуӧм йылысь уджйӧзасянь шыӧдчӧмӧн арбитражнӧй ёрдӧ шыӧдчӧм йылысь помшуӧмсӧ примитӧмын коланлун йылысь вӧзйӧмъяс.

Тайӧ юкӧнлӧн медводдза абзацын индӧм вӧзйӧмъяс подув вылын канму эмбурӧн веськӧдлӧм серти орган пӧрадокын, кутшӧмӧс урчитӧма Россия Федерацияса оланпастэчасӧн, примитӧ уджйӧзаӧс - Коми Республикаса канму ӧтувъя предприятиеӧс банкротӧн шуӧм йылысь уджйӧзасянь шыӧдчӧмӧн арбитражнӧй ёрдӧ шыӧдчӧм йылысь помшуӧм.”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь С.А. Гапликов

Сыктывкар

2018 вося кӧч тӧлысь 26 лун

64-РЗ №